Notum .............. quod Teobaudus de Emant et Fulcaudus, filius ejus, dederunt ecclesiae Pruliaci terram et boscum, qui dicitur Plesseium Evrardi, a villa Bolleni ad Faium Gencii; laudavit Freherus de Mustereio et fratres ejus Hugo et Roscelinus, de quorum feodo. Testes Harduinus, major de Sameis, Stephanus de Campiniaco, Willelmus Carcois, Gencius filius Fulcaudi, Radulfus Grocart, Stephanus Seirons, Simon de Luat, Paganus de Varaniis, Simon de Brai, Walterius et Milo et Lisiardus et Roscelinus, frater ejus de Verno. Quodam vero die domina puella uxor Teobaudi de Emant, que recto nomine vocatur Richildis, et Hugo, filius ejus, et Avelina, ejus filia, laudaverunt in presentia horum testium, Freherii, de cujus feodo, Radulfi de Emant, Pagani de Vareniis, Simonis de Luat, Goscelini de Verno, Stephani Siron.